 PREZENTARE DE CAZ Datele anamnestice provin de la bunicul patern şi mătuşa maternă, nu am avut acces la acte medicale Motivele internării Prezint pacientul S F , de 16 ani, care se internează pentru agresivitate faţă de membrii familiei, limbaj injurios, coprolalic, râs nemotivat, iritabilitate, solilocvie, cheltuieli mari de bani, numeroase conflicte cu membrii familiei şi cu vecinii pentru că asculta muzica foarte tare, comportament dezinhibat sexual Antecedente heredo-colaterale Mama, cu studii superioare, s-a pensionat de boală în urmă cu 2 ani, cu dg : Schizofrenie De 2 ani stă în satul natal, tatăl cu studii superioare, diagnosticat cu schizofrenie, a decedat cu infarct miocardic acut Sub tratament, evoluţia tatălui a fost cu perioade lungi fără simptomatologie productivă Mama a prezentat episoade frecvente de decompensare, când avea delir paranoid şi era agresivă cu membrii familiei şi cu pacientul Mătuşa maternă a fost pensionată de boală cu diagnosticul de: Psihoză afectivă bipolară, la momentul actual sub tratament cu Zyprexa şi Depakine Bunica maternă a decedat la 66 de ani cu cancer hepatic, la 6 luni după decesul tatălui Antecedente personale fiziologice Provine din prima sarcină a mamei, cu evoluţie afirmativ fiziologică, naştere la IX luni, nu se cunosc date despre naştere Dezvoltarea pe etape de vârstă afirmativ normală Antecedente personale patologice Pneumonie cu spitalizare la vârsta de sugar, varicelă La 10 ani, imersie accidentală în apă cu pericol de înec, primind în ambulator tratament pentru simptomatologia anxioasă, cu ameliorarea simptomatologiei anxioase după 3 luni Istoric de viaţă Pâna la vârsta de 1 an e crescut de mamă şi de bunicii materni, tatăl fiind plecat l L De la 1 la 5 ani, e crescut de bunicii matrni, mama plecând la L pentru a fi mai aproape de soţ care era preot, copilul fiind vizitat de părinţi doar în perioada concediilor De la 5 la 7 ani e crescut de bunicii paterni, copilul fiind vizitat de părinţi la sfârşitul săptămânii De la 10 ani, este luat de mamă Tatăl era alcoolic, agresiv cu familia Familia tatălui este bilingvă: română-maghiară Când pacientul avea 12 ani, mama suferă un episod paranoid, când afirmativ încearcă de 2 ori, să-l omoare pe paciet Mama îl acuză pe pacient că este vinovat de boala ei Bunicul patern, în vârstă de 75 de ani, este sever cu pacientul, îl pune să muncească în grădină ceea ce nu-i place pacientului Mătuşa maternă, hiperprotectivă cu pacientul, are o expresie emoţională particulară, fiind mai iritabilă cu o toleranţă redusă la frustrări La momentul actual, nu frecventează şcoala, pe care a întrerupt-o în februarie Ar trebui să fie clasa X A avut rezultate şcolare bune până în clasa a IX-a când performanţele lui şcolare scad 1 Pînă în februarie este descris de către aparţinători, ca un copil în general închis, cuminte, ascultător, nu prea vorbăreţ, timid, cu puţini prieteni Învăţa bine Avea conflicte doar cu mama, pe care o ura, îi vorbea urât, o lovea pe stradă Nu a fumat, nu a consumat alcool sau a luat droguri Istoricul bolii Pacientul intră în circuitul psihiatric în urmă cu 6 ani, când în urma imersiei accidentale în apă, cu pericol de înec, a primit tratament anxiolitic la NPI, pentru care aparţinătorii nu-l pot preciza Din relatarea bunicului, în urmă cu 4 ani după tentativele mamei de a-l omorî, pacientul prezintă ruminaţii pe tema morţii, tanatofobie, ideaţie suicidară, insomnii Din mai 2005, este în evidenţa la un cabinet particular de psihiatrie, cu dg : Episod depresiv major, afirmativ cu elemete psihotice, pentru care a urmat tratament (Sulpirid) , (Venlafaxină) , Xanax 0,5 mg , şi 1 lună Seroxat Prima internare în Clinica NPI 2005 când a prezentat: atitudine crispată, dificultăţi de concentrare a atenţiei, hipomnezie de fixare, mai evidente la şcoală, flux ideativ mai lent, lentoare a răspunsurilor pe o voce cu tonalitate scăzută, vorbire spontană redusă, idei din derie depresivă, suicidare, dar fără un plan stabilit, („s-a gândit să se spânzure”), „nu are nici un viitor”, „ce rost are să mai trăiască dacă oricum se va îmbolnăvi şi el”, idei recurente de vinovăţie refritoare la boala mamei, stimă de sine scăzută („nu mai sunt bun de nimic”), expectanţe crescută referitoare la propria persoană, ruminaţii legate de boala sa şi de boala părinţilor, ruminaţii pe tema morţii, psihotofobie, anxietate legată de faptul că ar putea pierde pe cei dragi, de faptul că are performanţe scăzute la şcoală, nelinişte psihomotorie, iritabilitate, toleranţă scăzută la frustrări, ambivalenţă afectivă faţă de mamă şi de bunic, labilitate emoţională cu plâns facil, anhedonie, subiectiv se descrie trist La nivel comportamental: este hetero-agresiv verbal şi fizic faţă de aparţinători la frustări minime (bunicul relatează un episod în care pacientul în urma unui conflict sare la el cu cuţitul), în spital nefiind agresiv; retragere socială La momentul examinării fără modificări din sfera perceptivă Astenie, diminuarea apetitului, insomnie de adormire, insight prezent Sub tratament Amitriptilină 50 mg 0-0-1, Rispolept 2mg ½-0- ½, Diazepam 10mg 0-0-1, Propranolol ½-0-½ , cu evoluţie lent favorabilă Este externat după 3 săptămâni la cererea aparţinătorilor cu tratament ambulator cu Rispolept 2mg ½-0- ½, şi Seroxat 20mg 1-0-1, cu recomandarea unui control la 2 săptămâni, la care pacientul nu s-a prezentat Este adus în septembrie 2005 pentru iritabilitate, irascibilitate, cu comportamente agresive verbal şi fizic faţă de aparţinători şi verbal, cu coprolalie, solilocvie, râs nemotivat, idei că „ar fi Hitler”, insomnie, cu debut în urmă cu 1 săptămână Examen clinic Examen somatic: tegumente palide, cu cicatrici cheloide pe genunchi, multiple vergeturi sidefii, pe coapse, şolduri, abdomen, ţesut celular subcutunat bine reprezentat, pacientul s-a îngrăşat 15 kg de la internarea precedentă (2 luni ), tahicardie sinusală, tuse seacă, disfonie, ronchusuri Examen neurologic: fără elemente de focar acut Examen psihic: ţinuta neîngrijită, hainelele stropite cu mâncare, spatele mereu gol pentru că nu îşi trage pantalonii, halenă din pricina igienei orale deficitare, contact psihic mai dificil, mimică şi gestică hipomobile, uneori inadecvată stărilor 2 afective şi situaţional, orientat temporo-spaţial auto şi allopsihic, câmp de conştiinţă clar; Funcţii mnezico-prosexice: hipoprosexie de concentrare, hiperprosexie distributivă, fiind mereu atent la ce se întâmplă în jur, în salon se preface că doarme dar stă cu ochii întredeschişi şi urmăreşte ce se întâmplă în jur, fără modificări mmezice Gândire: flux ideativ coerent, vorbire îngrijită, cu dezacorduri de gen (pacientul vorbeşte limba română şi limba maghiară), pe un ton iritat, cu răspunsuri scurte, mormăite, latenţă a răspunsurilor, idei de grandoare („el e foarte deştept, nu are ce învăţa şcoală”, „este bogat, bunicul îi lasă moştenire toată averea, are în bancă un cont de 5000 euro, şi la cec 20 milioane pensia de urmaş din partea tatălui”), idea „că ar fi Hitler”: din relatarea aparţinătorilor, la şcoală şi-a scos afară din lasă colegii care îl supărau pentru că el este Hitler, şi-a ameninţat mătuşa maternă „Ai grijă ce spui la doctor pentru că eu sunt Hitler!” La spital, întrebat în legătură cu aceste evenimente râde, spune că a glumit Idei senzitiv-relaţionale Pe parcursul internării aceste comportamente nu s-au mai repetat; ruminaţii pe temele: că este leneş, incapabil, nesuferit; Comportament: comportament de disimulare prin răspunsuri scurte, frecvent închise, de genul: „Nu ştiu”, „Nu îmi amintesc”, încearcă să evite să răspundă punând la rândul său întrebări, încearcă să schimbe subiectul conversaţiei; cu personalul medical nu iniţiază conversaţii; cu copiii mai mici din salon iniţiază conversaţii, se joacă cu ei La momentul examinării fără modificări din sfera perceptivă Afectivitate: pe parsursul unei zile prezintă treceri de la tristeţe, când are un facies trist şi e retras la stare de veselie, cu zâmbet uneori inadecvat, când face glume, caută compania celorlalţi; prezintă stare marcată de irascibilitate, cu tolerană redusă la frustrări, ambivalenţă afectivă faţă de mamă, de bunic, mătuşă, labilitate emoţională cu plâns facil (plânge la venirea şi plecarea bunicului, la frustrare); capacitate empatică diminuată, emoţiile şi afectele sale par superficiale, vocea este monotonă fără coloratură afectivă, discrepanţă între amploarea unui comportament şi expresia emoţională a comportamentului respectiv (în cazul unui raptus heteroagresiv când loveşte un alt copil, faciesul său nu trădează furie, chiar zâmbeşte inadecvat), doreşte să fie în centrul atenţiei acceptând să fie prezentat; scăderea plăcerii la participarea în activităţi anterior plăcute; Voinţă: hipobulie, revine frecvent asupra deciziilor luate, le modifică Comportament: este suspicios, cercetându-şi mereu mediul, verificând obiectele, întrebând „Ce este cutare sau cutare lucru, la ce serveşte?”; la frustrări minime ( de ex un pacient nu vrea să îi dea o carte ) devine heteroagresiv verbal şi fizic, ridică pumnul şi chiar loveşte dacă nu este nimeni de faţă sau nu este admonestat Când este admonestat râde, scuipă pe jos; comportament dezinhibat: acasă ascultă muzica foarte tare, refuzând să dea muzica mai încet, a cheltuit sume importante de bani, mătuşa nu ştie pe ce; dezinhibiţie la nivel pulsional: a început să fumeze, să consume alcool, alimentar (episoade de hiperfagie când mănâncă 4-5 porţii de mâncare- pacientul s-a îngrăşat 15 kg în 2 luni), la nivel sexual: merge frecvent la toaletă ca să se masturbeze, a avut faţă de mătuşa maternă un comportament inadecvat sexual Somnul: sub medicaţie, somnul nocturn cu câteva treziri nocturne, fără dificultăţi de adormire, fără medicaţie, este insomnie de adormire (adoarme la ora 4 dimineaţa), cu scăderea necesarului de somn (3-4 ore pe noapte) Subiectiv: fatigabilitate Conştiinţa bolii parţială Examene paraclinice 3 EEG efectuat la internarea precedentă: traseu cu ritm alfa modulat în fusuri nemodificat de hiperpnee Consult cardiologic efectuat pentru tahicardia sinusală, susţinută sub tratament beta-blocant, şi valori tensionale izolate mari nu decelează modificări cardiace pe electrocardiogramă sau pe ecografia cardiacă în afara tahicardiei sinusale Se recomandă efectuarea unui Holter tensional Examen psihologic Nivel intelectual QI=100 Raven Desenul arborelui relevă: agitaţie interioară marcată, instinctualitate predominentă, traumă psihică, infantilism, dificultăţi adaptative, disociere interioară, susceptibilitate, senzitivitate –tendinţe paranoice 3 supărări-3 dorinţe: 3 supărări: - Uneori sunt leneş - Uneori sunt incapabil de a fa ce unele lucruri - Uneori sunt nesuferit Scor PANSS: Subiect= 49 Aparţinător =71 Scor patologic între valorile 60-120 Analize de laborator: L= 10,8*10³/mm³, PMN=77,5% TGO= 38 u/l, TGP= 53 u/l- valori uşor crescute faţă de internarea precedentă Diagnosticul pozitiv Pe baza anamnezei, examenului clinic şi paraclinic, susţin diagnosticul confrom criteriilor DSM-IV: Pe axa I: Episod mixt Pe axa II: Intelect normal Dezvoltare dizarmonică de personalitate Pe axa III: Supraponderabilitate Infecţie de căi respiratorii superioare Pe axa IV: Vulnerabilitate genetică Mediu familial perturbat Pe axa V: scale de evaluare globală a funcţionării= 50 4 Susţin diagnosticul de episod mixt: A Sunt satisfăcute criteriile atât pentru episodul depresiv major (cu excepţia duratei) cât şi pentru episodul maniacal, aproape în fiecare zi, în cursul a cel puţin 1 săptămână şi anume: pentru episodul depresiv major sunt prezente cel puţin 5 simptome, 2 săptămâni, reprezentând o modificare a nivelului anterior de funcţionare: dispoziţie depresivă (în fiecare zi, cea mai mare parte a zilei), plâns aproape zilnic, facies trist, dispoziţie iritabilă, diminuarea interesului şi plăceri în activităţi; creştere în greutate ce peste 5%; fatigabilitate diminuarea capacităţii de a se concentra şi de a lua decizii aproape în fiecare zi; scăderea stimei de sine B Criteriul timp nu trebuie satisfăcut; C Simptomele cauzează o detresă semnificativă clinic şi în domeniul funcţionării social, şcolar; D Simptomele nu se datorează efectelor fizice ale unei substanţe sau unor condiţii medicale generale; E Simptomele nu sunt explicate de doliu şi determină deteriorare funcţională semnificativă Pentru episodul maniacal A O perioadă distinctă de dispoziţie iritabilă anormală şi persistentă cu durata de cel puţin 1 săptămână; B Sunt prezente mai mult de 4 simptome, şi anume: - grandoare - scăderea necesităţii de somn - distractibilitate - creşterea activităţii orientate spre scop din punct de vedere sexual, fumat, consum de alcool - implicarea excesivă în activităţi plăcute care au un înalt potenţial de consecinţe nedorite - cumpărături excesive - comportament sexual inadecvat D Perturbarea e suficient de severă pentru a cauza o deteriorare semnificativă clinic şi în domeniul funcţionării social, şcolar; E Simptomele nu se datorează efectelor fizice ale unei substanţe sau unor condiţii medicale generale; Pe axa a II- a suţin diagnosticul de dezvoltare dizarmonică de personalitate, fiind prezente elemente din tulburarea de personalitate de tip schizoid, înainte de debutul episoadelor afective, cu relaţii sociale restrânse, cu o gamă restrânsă a emoţiilor, lipsa amicilor şi a confidenţiilor apropiaţi, un grad de răceală emoţională, care nu survin în cursul schizofreniei tulburării afective cu elemente psihotice, alte tulburări psihotice şi pervazive de dezvoltare şi nu se datorează efectelor fiziologice directe al unei substanţe sau condiţiilor medicale generale Intelect normal pe baza QI= 100 Raven Axa a III-a Supraponderabilitate pe baza IMC= 27,5 5 Infecţie de căi respiratorii superioare pe baza examenului clinic şi a rezultatelor de laborator Axa a IV-a Vulnerabilitate genetică: - mama diganosticată cu schizofrenie - tatăl diagnosticat cu schizofrenie - mătuşa maternă diagnosticată cu psihoză afectivă bipolară Mediul familial perturbat: mama care l-a supus la multiple psihotraume, de 2 ani este la Brodina, pensionată de boală Copilul schimbă frecvent persoanele de îngrijire şi mediul (mama, bunic patern, mătuşa maternă), de la Bodo, la internatul şcolii, la mătuşa maternă Bunicul patern este rigid, iar mătuşa maternă are o expresie emoţională particulară, irirtabilă, cu toleranţă scăzută la frustrări, nu pot interacţiona adecvat cu subiectul, fiind depăşiţi de situaţie Axa A V-a Scor EGF= 50 pentru că a întrerupt clasa a X-a, în februarie 2005, având comportament agresiv faţă de colegi; pe stradă, în alimentară are comportament coprolalic, scuipă pe jos Diagnostic diferenţial 1 Episod hipomaniacal la care ne putem gândi ţinând cont de intensitatea simptomatologiei, dar care nu îndeplineşte criteriul unui episod suficient care nu este sufivient de sever pentru a cauza o deteriorare semnificativă în funcţionarea socială, şcolară ori pentru a necesita spitalizare 2 Tulburarea afectivă datorată unei condiţii medicale generale la care nu avem date de istoric, laborator sau de examen somatic 3 Tulburarea afectivă indusă de substanţă, deşi mătuşa îl bănuia de consum de droguri, când pleca de acasă fără să spună unde pleacă şi venea seara târziu, după ce cheltuia sume mari de bani, foarte nervos, hetero-agresiv verbal şi fizic cu mătuşa, când avea şi episoade de hiperfagie Simptomele s-au menţinut şi pe perioada spitalizării, infirmând un posibil consum de substanţă 4 ADHD- care are un debut mai precoce (sub 7 ani), are o evoluţie cronică, în lipsa unui debut şi unei terminări clare 5 Tulburare de conduită care este exclusă deoarece avem o evoluţie episodică, şi simptomatologie caracteristică episodului maniacal 6 Episod schizoafectiv- prezenţa unor elemente cum ar fi suspiciozitate, un grad de aplatizare afectivă fără a satisface criteriile Evoluţia În primele 2 săptămâni se accentuează starea de iritabilitate, cu raptusuri heteroagresive la provocări minime, este foarte suspicios şi interpretativ În acastă perioda fuge din spital de 3 ori, când este readus de bunicul patern, respectiv de 2 0ri revine singur, lipsind o oră afirmativ pentru a se plimba În week-end este lăsat acasă cu bilet de voie; a fost agresiv cu mătuşa, pe care o loveşte şi faţă de care are un comportament sexual indecent În ultima săptămână evoluţia a fost lent favorabilă, cu diminuarea iritabilităţii şi a suspiciozităţii, cu scăderea intensităţii elementelor depresive, aspectul clinic actual fiind de hipoman 6 Prognosticul Este rezervat, ţinând cont de încărcătura genetică şi mediul familial perturbat cu posibilitea evoluţiei înspre o tulburare afectivă bipolară de tip II sau tulburare schizoafectivă Tratament Haloperidol pic 10-10-20 →3*20 pic→ 10-10-20 Levomepromazin 25 mg ½- ½- 1→ 3*1→3*1/2 Diazepam 10 mg 3*1→ 0-0- 1 Carbamazepin 200mg ½-1/2-1 de 10 zile Propranolol 10 mg 3*1 Discuţii Particularitatea cazului constă în problema diagnosticului diferenţial între evoluţia naturală a unei tulburări afective, care a debutat cu un episod depresiv major, şi virează la momentul actual într-un episod maniacal şi conversia maniacală produsă de administrarea de antidepresive pentru un episod de presiv major (Seroxat 20 mg 2*1, ~2 luni, Amitriptilină 50 mg, 0-0-1- pe perioada primei spitalizări, Efectin 2*1, Dogmatil 50 mg 1-0-0 De asemenea cazul este particular prin ereditatea încărcată a pacientului şi mediul soacial perturbat în care pacientul a fost supus la multiple psihotraume care ar fi putut facilita decompensarea acestuia 7 8 